**„MŰVÉSZETI KARAVÁN” C. PÁLYÁZAT - 2020**

TÁMOGATOTT PÁLYÁZATOK

|  |  |  |  |
| --- | --- | --- | --- |
| **Sor-**  **szám** | **Pályázó neve** | **Pályázati cél** | **Odaítélt támogatás (Ft)** |
| 1. | EMKE-Közép-Erdélyi Magyar Művelődési Intézet | Filmes alkotóműhely létrehozása fiatal muravidéki és kolozsvári magyar alkotók (a Kolozsvári Filmműhely tagjai) részvételével Kolozsváron. Az ötnapos műhelymunka során minden este egy-egy muravidéki alkotó filmjét vetítik le a kolozsvári nagyközönségnek.  Együttműködő partner:  Magyar Nemzetiségi Művelődési Intézet - Lendva | 1 000 000 |
| 2. | Vajdasági Magyar Művelődési Intézet | Közös filmes alkotóműhely létrehozása középiskolás korúakból álló erdélyi, délvidéki és muravidéki filmes műhelyek részvételével.  Közös alkotások létrehozása két fiatal filmes szakember irányításával. A meghívott vendégek részt vesznek a zentai Művelődési Házban megszervezett Középiskolások Művészeti Vetélkedője című rendezvényen, és filmes műhelyet tartanak a délvidéki diákok részére.  Együttműködő partnerek:  EMKE-Közép-Erdélyi Magyar Művelődési Intézet, Kolozsvár  Magyar Nemzetiségi Művelődési Intézet - Lendva | 800 000 |
| 3. | Szlovákiai Magyar Művelődési Intézet | Közös fotós műhely létrehozása felvidéki és muravidéki fotósok részvételével. A résztvevők egy központi témát és előfeladatokat kapnak, mielőtt a közös műhelymunka elkezdődne. Az elkészült műalkotásokból kiállítást szerveznek, amely a dunaszerdahelyi, az érsekújvári és a komáromi járások később nevesítendő településein kerülnek bemutatásra.  Együttműködő partner:  Magyar Nemzetiségi Művelődési Intézet - Lendva | 1 000 000 |
| 4. | Kovászna Megyei Művelődési Központ | Közös fotóanyag készítése a révkomáromi Helios Fotóklubbal a két régió (Erdély és Felvidék) értékeinek sajátosságairól, egyediségéről, különlegességeiről. Ebből kiállítási anyag készül (40-50 fotó), amelyek szabadtéri kiállításon kerülnek bemutatásra, három helyszínen. A kiállítás-megnyitók alkalmával a felvidéki vendégek bemutatják Révkomárom értékeit és fotóművészeti életét.  Együttműködő partner:  Helios Fotóklub - Révkomárom | 1 200 000 |
| 5. | Magyar Nemzetiségi Művelődési Intézet, Lendva | Két program megvalósítása:  1. A felvidéki Fotós karaván vendégül látása és bemutatása Lendván.  2. Az erdélyi Filmes karaván vendégül látása és bemutatása Lendván.  A korábbi pályázatok segítségével hozták létre a közös interaktív filmes műhelyt, amely immár 2 éve működik. Ezúttal a fejlesztés, további közös alkotások létrehozása a cél.  Együttműködő partnerek:  1. Szlovákiai Magyar Művelődési Intézet  2. EMKE-Közép-Erdélyi Magyar Művelődési Intézet, Kolozsvár | 1 000 000 |
| 6. | Hargita Megyei Hagyományőrzési Forrásközpont | Kiállítás-sorozat szervezése a felvidéki fotóművésznek, Ladislav Struhárnak a felvidéki magyar közösségek életét tükröző munkáiból, „Festői Felvidék” címmel. Az alkotót az első kiállítás megnyitásakor vendégül látják és bemutatják Székelyudvarhelyen. A kiállításokra Székelyudvarhelyen, Csíkszeredában, Székelykeresztúron és Szentegyházán kerül sor.  Együttműködő partner:  Ladislav Struhár fotóművész | 1 000 000 |
|  |  | **Összesen** | **6 000 000** |

Budapest, 2020. augusztus 3.

Fekete Péter s.k.

kultúráért felelős államtitkár